cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.1110
title: แผนธุรกิจร้านจําหน่ายเสื้อผ้าที่เป็นมิตรต่อสิ่งแวดล้อม

description: ในยุคปัจจุบัน เสื้อผ้าไม่ได้เป็นเพียงสิ่งจำเป็นในชีวิตประจำวันเท่านั้น หากแต่ยังเป็นหนึ่งในองค์ประกอบที่สะท้อนอัตลักษณ์ บุคลิกภาพ และค่านิยมของผู้สวมใส่อย่างชัดเจน อุตสาหกรรมเสื้อผ้าจึงยังคงเติบโตอย่างต่อเนื่อง ทั้งในด้านมูลค่าทางเศรษฐกิจและการสร้างสรรค์แฟชั่นรูปแบบต่าง ๆ เพื่อตอบโจทย์ผู้บริโภคยุคใหม่ โดยเฉพาะอย่างยิ่ง เมื่อแนวโน้มความใส่ใจในสิ่งแวดล้อมและความยั่งยืนได้กลายเป็นหนึ่งในความนิยมต่อการตัดสินใจซื้อของผู้บริโภคในปัจจุบัน ส่งผลให้ตลาดเสื้อผ้าที่เป็นมิตรต่อสิ่งแวดล้อมขยายตัวขึ้นอย่างมีนัยสำคัญจากโอกาสทางธุรกิจในทิศทางดังกล่าว แบรนด์ ONNICH จึงถูกออกแบบขึ้นโดยมีเป้าหมายในการเป็นแบรนด์เสื้อผ้าแฟชั่นที่ผสมผสานระหว่าง “ดีไซน์ร่วมสมัย” และ “ความรับผิดชอบต่อโลก” อย่างลงตัว ภายใต้แนวคิด “Confidence, Timeless, and Kindness” โดย ONNICH มุ่งเน้นการผลิตเสื้อผ้าจากวัสดุที่เป็นมิตรต่อสิ่งแวดล้อม เช่น ผ้าลินิน ผ้าฝ้าย ผ้ารีไซเคิล และกระบวนการตัดเย็บคุณภาพสูง พร้อมทั้งให้ความสำคัญกับการสนับสนุนช่างตัดเย็บฝีมือคนไทยผู้ศึกษาได้ทำการสัมภาษณ์เชิงลึกจากกลุ่มเป้าหมายจำนวน 10 ท่าน พบว่าทุกคนให้ความสนใจเสื้อผ้าแฟชั่นที่เป็นมิตรต่อสิ่งแวดล้อม โดยจะตัดสินใจซื้อจากดีไซน์ คุณภาพและราคา และให้ความเห็นด้านอื่น ๆ ประกอบอันจะเป็นประโยชน์แก่การจัดทำแผนธุรกิจอย่างยิ่ง และจากการศึกษาทั้งปัจจัยภายนอกและภายในของธุรกิจ ได้นำไปสู่การพัฒนาแผนกลยุทธ์ด้านการตลาด การดำเนินงาน การบริหารทรัพยากรมนุษย์ และการเงิน ซึ่งจากการศึกษาความเป็นไปทางการเงินด้วยกรอบระยะเวลา 3 ปีนั้น หากใช้เงินลงทุน 1,000,000 บาท จะทำให้มีมูลค่าปัจุบันสุทธิ (NPV) เป็นค่าบวกที่ 988,661.95 บาท มีอัตราผลตอบแทนภายใน (IRR) สูงกว่าต้นทุนทางการเงินเฉลี่ยของธุรกิจ (WACC) ที่ ร้อยละ 6.955% และมีระยะเวลาคืนทุนที่ 2 ปี 11 เดือนในสถานการณ์ปกติ ทำให้แผนนี้สามารถบรรลุเป้าหมายทางการเงินที่กำหนด รวมทั้งการเตรียมแผนสำรองในกรณีเกิดเหตุการณ์ฉุกเฉินขึ้นในอนาคต เพื่อให้ยังสามารถดำเนินการต่อไปได้อย่างราบรื่น
DOI: 10.14457/tu.the.2024.1111
title: แผนธุรกิจเครื่องดื่มโปรตีนสูงจากอกไก่ปั่น

description: แผนธุรกิจนี้จัดทำขึ้นเพื่อศึกษาและกำหนดเป้าหมายในการดำเนินธุรกิจเครื่องดื่มโปรตีนสูงจากอกไก่ปั่น พร้อมประเมินความเป็นไปได้ทางธุรกิจ โดยวิเคราะห์ภาพรวมธุรกิจ ปัจจัยแวดล้อมทั้งภายในและภายนอก รวมถึงการวิเคราะห์คู่แข่งในตลาดทั้งทางตรงและทางอ้อม เพื่อต่อยอดความได้เปรียบทางการแข่งขัน แผนนี้ยังรวบรวมข้อมูลจากการวิจัยตลาด รวมถึงความคิดเห็นจากกลุ่มเป้าหมายที่ต้องการเครื่องดื่มเพื่อสุขภาพ เพื่อนำมาปรับปรุงและพัฒนากลยุทธ์ในการดำเนินธุรกิจ ธุรกิจเครื่องดื่มโปรตีนสูงจากอกไก่ปั่นมุ่งเน้นตอบโจทย์ผู้บริโภคที่ต้องการอาหารเพื่อสุขภาพในชีวิตประจำวันที่สะดวกและมีคุณค่าโภชนาการสูง โดยมีจุดเด่นคือโปรตีนคุณภาพจากอกไก่ที่อุดมด้วยสารอาหารสำคัญ ผสมผสาน Prebiotic และ Superfood พร้อมทั้งแก้ปัญหาด้านรสชาติและกลิ่นคาว ทำให้ผลิตภัณฑ์เหมาะสำหรับผู้รักสุขภาพ ผู้ที่ต้องการเสริมสร้างกล้ามเนื้อ ควบคุมน้ำหนัก และกลุ่มคนทำงานที่มีเวลาจำกัด ธุรกิจนี้นำเสนอการจัดจำหน่ายผ่านหลากหลายช่องทาง ทั้งออนไลน์ ซูเปอร์มาร์เก็ต ร้านอาหารเพื่อสุขภาพ ผลการวิเคราะห์ทางการเงินในแผนธุรกิจนี้ ได้มีการวิเคราะห์ทางการเงินในระยะเวลา 5 ปี โดยใช้งบลงทุนเริ่มต้น 3,000,000 บาท และพิจารณาสถานการณ์ใน 3 กรณี ได้แก่ สถานการณ์ปกติ (Base Case), สถานการณ์ที่ดีเยี่ยม (Best Case) และสถานการณ์เลวร้าย (Worst Case) กรณีสถานการณ์ปกติ (Base Case) มูลค่าปัจจุบันสุทธิ (Net Present Value: NPV) มีค่าเท่ากับ 28,262,554.75 บาท ซึ่งแสดงให้เห็นว่าธุรกิจมีศักยภาพในการสร้างมูลค่าเพิ่ม อัตราผลตอบแทนภายในโครงการ (Internal Rate of Return: IRR) เท่ากับ 87% สูงกว่าต้นทุนทางการเงิน (WACC) ที่ 8.33% อีกทั้งระยะเวลาคืนทุน (Payback Period: PB) อยู่ที่ 1.54 ซึ่งเร็วกว่าเป้าที่ตั้งไว้คือ 3 ปี โอกาสและแผนในอนาคตด้วยการเติบโตของตลาดอาหารเพื่อสุขภาพและความต้องการโปรตีนที่เพิ่มขึ้น ธุรกิจมีศักยภาพในการขยายตลาดทั้งในประเทศและต่างประเทศ โดยมีแผนในอนาคตรวมถึงการพัฒนาผลิตภัณฑ์ใหม่ การขยายช่องทางการจำหน่าย และการสร้างความจงรักภักดีในแบรนด์ผ่านกิจกรรมการตลาดออนไลน์ แผนธุรกิจนี้มีการเตรียมแผนสำรองและกลยุทธ์รองรับสถานการณ์ที่ไม่คาดคิด เพื่อให้ธุรกิจสามารถปรับตัวและขยายตัวได้ในระยะยาว ผลการวิเคราะห์แสดงให้เห็นว่าธุรกิจนี้มีโอกาสประสบความสำเร็จสูง ทั้งในแง่ของการตอบโจทย์ผู้บริโภคและการสร้างผลตอบแทนทางการเงินที่น่าพอใจสำหรับนักลงทุน
DOI: 10.14457/tu.the.2024.1112
title: แผนธุรกิจสถาบันสอนพิเศษ Step Up ในพื้นที่พระราม 3

description: Step Up เป็นสถาบันกวดวิชาที่ออกแบบมาเพื่อวางรากฐานวิชาการที่มั่นคงให้กับ นักเรียนโรงเรียนนานาชาติในระดับ Nursery ถึง Year 6 โดยมีจุดแข็งสำคัญคือ การจัดการเรียนรู้ที่ครอบคลุมทุกองค์ประกอบของหลักสูตรนานาชาติ (British, American และ Australian Curriculum) และการออกแบบแบบฝึกหัดเฉพาะบุคคล (Personalized Worksheets) เพื่อเสริมจุดบกพร่องของนักเรียนแต่ละคนได้อย่างตรงจุด คอร์สหลักของสถาบันประกอบด้วย คอร์ส Phonics (Phase 1–6) คอร์สภาษาอังกฤษและคณิตศาสตร์สำหรับ Year 1–6 และคอร์ส Intensive Year 6 เพื่อเตรียมความพร้อมเข้าสู่ Year 7 โดยใช้เทคนิค Active Learning และการวัดผลรายเดือน เพื่อให้เกิดพัฒนาการที่ต่อเนื่องและมีเป้าหมายชัดเจน Step Up ตั้งอยู่ในพื้นที่ 103 ตารางเมตร ย่านพระราม 3 – สาทร – ยานนาวา ภายในมีห้องเรียน 6 ห้องและพื้นที่ Playroom โดยมีทีมครูผู้สอนที่มีประสบการณ์ตรงจากโรงเรียนนานาชาติสถาบันมุ่งเน้นการเรียนรู้ที่สนุก เข้าใจง่าย และส่งเสริมการคิดวิเคราะห์ จากแผนธุรกิจคาดว่า Step Up จะสามารถคืนทุนได้ภายใน 2 ปี 6 เดือน มี NPV เท่ากับ 4,456,144.60 บาท และ อัตราผลตอบแทนภายใน (IRR) ประมาณ 60% ซึ่งสูงกว่าอัตราต้นทุนทางการเงินเฉลี่ยถ่วงน้ำหนัก (WACC) ที่ 7.77% อย่างมีนัยสำคัญ สะท้อนถึงศักยภาพในการเติบโตและความคุ้มค่าทางการเงินของโครงการ Step Up จึงเป็นธุรกิจการศึกษาที่ผสมผสานระหว่างคุณภาพทางวิชาการและความมั่นคงทางการเงินได้อย่างสมดุล พร้อมขยายตัวได้ในระยะยาว
DOI: 10.14457/tu.the.2024.1113
title: ความสัมพันธ์ระหว่างภาวะผู้นำการเปลี่ยนแปลงกับพฤติกรรมความเป็นผู้ประกอบการของผู้บริหารระดับกลางในองค์กรธุรกิจ

description: ในยุคที่สภาพแวดล้อมทางธุรกิจมีการเปลี่ยนแปลงอย่างรวดเร็ว องค์กรต่าง ๆ จำเป็นต้องมีภาวะผู้นำที่สามารถสร้างแรงบันดาลใจและส่งเสริมให้บุคลากรแสดงพฤติกรรมเชิงผู้ประกอบการ โดยเฉพาะในระดับผู้บริหารระดับกลางซึ่งมีบทบาทสำคัญในการขับเคลื่อนกลยุทธ์ภายในองค์กร งานวิจัยนี้มีวัตถุประสงค์เพื่อศึกษาความสัมพันธ์ระหว่างภาวะผู้นำการเปลี่ยนแปลงกับพฤติกรรมความเป็นผู้ประกอบการของผู้บริหารระดับกลางในองค์กรธุรกิจภาคเอกชน โดยดำเนินการเก็บข้อมูลจากกลุ่มตัวอย่างจำนวน 405 คน ด้วยแบบสอบถาม และวิเคราะห์ข้อมูลโดยใช้สถิติสหสัมพันธ์เพียร์สันและการวิเคราะห์ถดถอยพหุคูณ ผลการวิจัยพบว่า มิติด้านแรงบันดาลใจจากผู้นำและอิทธิพลเชิงอุดมคติมีความสัมพันธ์เชิงบวกกับพฤติกรรมความเป็นผู้ประกอบการอย่างมีนัยสำคัญทางสถิติ ขณะที่มิติด้านการกระตุ้นทางปัญญามีผลในระดับน้อย และการดูแลเป็นรายบุคคลไม่มีนัยสำคัญทางสถิติ ด้านพฤติกรรมผู้ประกอบการพบว่าการทำงานเชิงรุกเป็นพฤติกรรมที่แสดงออกมากที่สุดในกลุ่มตัวอย่าง ผลการศึกษานี้ชี้ให้เห็นว่าภาวะผู้นำที่ส่งเสริมแรงจูงใจและพฤติกรรมเชิงสร้างสรรค์ มีความเชื่อมโยงกับการแสดงออกของพฤติกรรมความเป็นผู้ประกอบการในกลุ่มผู้บริหารระดับกลาง ซึ่งมีบทบาทสำคัญต่อการเพิ่มศักยภาพในการปรับตัวและการพัฒนานวัตกรรมภายในองค์กร
DOI: 10.14457/tu.the.2025.4
title: ปัญหาและการพัฒนากลไกควบคุมจริยธรรมของข้าราชการตำรวจชั้นประทวนของไทย

description: การวิจัยเรื่อง “ปัญหาและการพัฒนากลไกควบคุมจริยธรรมของข้าราชการตำรวจชั้นประทวนของไทย” มีวัตถุประสงค์เพื่อ (1) วิเคราะห์ปัญหาและอุปสรรคของกลไกควบคุมจริยธรรมในกลุ่มข้าราชการตำรวจชั้นประทวน (2) ศึกษาแนวทางการควบคุมจริยธรรมของตำรวจในต่างประเทศ และ(3) เสนอแนวทางพัฒนากลไกควบคุมจริยธรรมที่เหมาะสมสำหรับบริบทของประเทศไทย โดยใช้ระเบียบวิธีวิจัยเชิงคุณภาพผ่านการสัมภาษณ์เชิงลึกกับกลุ่มผู้ให้ข้อมูลหลัก 3 กลุ่ม ได้แก่ ข้าราชการตำรวจชั้นประทวน ผู้บังคับบัญชา และผู้เชี่ยวชาญด้านจริยธรรมและกระบวนการยุติธรรม รวม 30 รายผลการวิจัยพบว่า กลไกควบคุมจริยธรรมในปัจจุบันยังขาดความเป็นอิสระ โปร่งใส และไม่สามารถสร้างแรงจูงใจเชิงบวกได้อย่างเพียงพอ ข้าราชการตำรวจชั้นประทวนจำนวนมากประสบกับแรงกดดันจากวัฒนธรรมองค์กร การใช้อำนาจของผู้บังคับบัญชา และระบบการตรวจสอบที่ไม่มีประสิทธิภาพ ในขณะที่การฝึกอบรมจริยธรรมยังเน้นเชิงทฤษฎีมากกว่าการปฏิบัติและขาดการติดตามผล เปรียบเทียบกับแนวปฏิบัติในต่างประเทศ เช่น อังกฤษ เยอรมนี ญี่ปุ่น และเกาหลีใต้พบว่าประเทศเหล่านี้มีกลไกอิสระจากภายนอก ตรวจสอบได้ มีการเสริมสร้างจริยธรรมผ่านการฝึกอบรมเชิงปฏิบัติ และใช้ระบบจูงใจร่วมกับการลงโทษอย่างสมดุลงานวิจัยได้เสนอให้มีการจัดตั้งกลไกควบคุมที่เป็นอิสระจากสายการบังคับบัญชา โดยเสนอให้มี“คณะกรรมการจริยธรรมตำรวจ” ซึ่งมีสถานะกึ่งอิสระจากโครงสร้างสำนักงานตำรวจแห่งชาติ มีอำนาจตรวจสอบ กำกับ พิจารณา และเสนอความเห็นที่มีผลผูกพันในการดำเนินการทางวินัย โดยไม่ขึ้นตรงต่อผู้บังคับบัญชาในสายงาน รวมทั้งมีระบบคุ้มครองผู้ร้องเรียนและพยาน เพื่อลดอิทธิพลจากระบบอาวุโส และเพิ่มความน่าเชื่อถือในการตรวจสอบ และเพิ่มเติมมาตราใหม่ในพระราชบัญญัติตำรวจแห่งชาติ และปรับปรุงประมวลจริยธรรมและจรรยาบรรณตำรวจ ให้มีนิยามพฤติกรรมเชิงจริยธรรมที่ชัดเจน แยกความผิดทางจริยธรรมออกจากวินัยและอาญา กำหนดบทลงโทษที่สอดคล้อง รวมถึงได้นำเสนอโมเดล “KLAHARN” ประกอบด้วย 7 องค์ประกอบสำคัญ ได้แก่ K (Key MoralLeadership) การผู้นำเป็นต้นแบบด้านจริยธรรม L (Leading Ethical Culture) การส่งเสริมวัฒนธรรมองค์กรที่เน้นคุณธรรม A (Accountable & Autonomous Ethics Mechanism) การมีกลไกควบคุมจริยธรรมที่เป็นอิสระ โปร่งใส H (Holistic Ethics Training) การฝึกอบรมจริยธรรมเชิงปฏิบัติแบบบูรณาการ A (Accountability with Incentive) การพัฒนาระบบจูงใจและความก้าวหน้าเชิงจริยธรรม R (Reporting Protection System) การจัดระบบร้องเรียนที่ปลอดภัยและคุ้มครองผู้แจ้งเบาะแส N (Normative Legal Reform) การปรับปรุงกฎหมายและระเบียบให้ชัดเจนและบังคับใช้ได้จริง เพื่อควบคุมและส่งเสริมพฤติกรรมจริยธรรมของตำรวจชั้นประทวนอย่างมีประสิทธิภาพซึ่งจะช่วยยกระดับจริยธรรมของตำรวจชั้นประทวน และสร้างความเชื่อมั่นให้กับประชาชนในกระบวนการยุติธรรมของไทย
DOI: 10.15468/dl.7jtqsk
title: Occurrence Download

description: A dataset containing 1804 species occurrences available in GBIF matching the query:
{
 "and" : [
 "HasGeospatialIssue is false",
 "HasCoordinate is true",
 "OccurrenceStatus is Present",
 {
 "not" : {
 "BasisOfRecord" : [
 "is one of (Fossil, Living Specimen)"
 ]
 }
 },
 "TaxonKey is Cricetulus migratorius"
 ]
}

 The dataset includes 1804 records from 36 constituent datasets; see https://api.gbif.org/v1/occurrence/download/0001695-251025141854904/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2025.5
title: Assessment of plastic waste management: a case of Nairobi City, Kenya

description: Municipal solid waste generation has increased in Nairobi city as a result of the city's fast population growth, creating issues for waste management and disposal. With a focus on plastic waste that is generated in Nairobi City, this study was conducted to assess and describe municipal solid waste. The study focused on tracking on how plastic waste is managed from the point of generation, transportation and ultimately where it ends up. Data was collected through primary data where waste sampling and characterization was carried out the Dandora dumpsite for a period of one week. The study indicated that waste dumped at the Dandora dumpsite constitutes waste from domestic, commercial and institutional. Waste constituted of organic waste 46±4.3%, plastic 11±1.0%, paper and cardboard 10±2.1%, metal 1±0.2%, glass 5±1.3% and others 27±2.9%. Secondary data was also used from various sources to track the trend in waste management within Nairobi city. In addition, net carbon emission of plastic waste was also determined considering one of the actions included in the Kenya’s National Climate Change Action Plan 2018-2022 is the cutting back on waste's emissions of greenhouse gases disposal systems. This study evaluated emissions from plastic waste management covering transportation, disposal and management of plastic waste in Nairobi city. This evaluation found that net carbon emissions be 16,524.28 tons CO2-eq./year. Estimations show that landfilling and illegal dumping of plastic material as a key source of greenhouse gas with carbon emission of 73,040.88 tons CO2-eq./year and carbon reduction of 56,516.6 tons CO2-eq./year through recycling. The study shows that managing of plastic waste by non-sanitary landfilling should be a last resort in Nairobi City.
DOI: 10.14457/tu.the.2025.6
title: Molecular and biochemical analysis of novel serine protease inhibitors from the human liver fluke Opisthorchis viverrini

description: Serine protease inhibitors or serpins are a broadly distributed superfamily of protease inhibitors. Serpins play key roles in a variety of physiological and cellular functions and are, for example, associated with the blood coagulation cascade, complement activation, inflammation and immune response in humans. In helminthiases, parasite serpins might be utilized to alter or disrupt host immune functions in order to survive. In this study two serpin genes were identified in the genome of the human liver fluke Opisthorchis viverrini and their coding sequences were molecular cloned by reverse transcription PCR. The deduced amino acid sequences of Ov-SLS (Serpin Late Stage) and Ov-SIS (Serpin Infectious Stage) contain 405 and 403 amino acid residues, respectively. A multiple sequence alignment with serpins from other parasite species confirmed conservation of residues essential for function and folding, e.g., reactive loop center (RCL). Ov-SLS RNA was detected in 4-week-old juveniles and in mature parasites while Ov-SIS was found in newly excysted juvenile worms. Recombinant Ov-SLS and Ov-SIS were successfully expressed in Escherichia coli, purified by affinity chromatography, and used to generate polyclonal antibodies in mice. In immunoblot analysis, Ov-SLS was found in soluble crude worm extract of mature parasites and Ov-SIS in insoluble extract of 2-week-old juveniles by dot blot analysis. Functional analysis of recombinant Ov-SLS and Ov-SIS with human serine proteases found low binding of Ov-SLS to kallikrein and moderate binding of Ov-SIS to thrombin as well as low binding with kallikrein and chymotrypsin. Additionally, human opisthorchiasis sera showed significant reactivity to recombinant Ov-SIS, whereas they were not reactive to recombinant Ov-SLS. Moreover, both recombinant serpins interfered slightly the intrinsic coagulation pathway. These results suggest that Ov-SIS is important in the early stage of infection and may serve as a diagnostic marker for opisthorchiasis. Both serpins may play a minor role in interfering with the host’s blood coagulation, possibly aiding parasite survival.
DOI: 10.14457/tu.the.2024.1114
title: การศึกษารูปแบบการบริหารจัดการโครงการที่อยู่อาศัยผู้มีรายได้น้อยโดยกรุงเทพมหานคร

description: การศึกษาวิจัยฉบับนี้มีวัตถุประสงค์เพื่อศึกษาและวิเคราะห์บทบาท หน้าที่ และนโยบายของหน่วยงานในสังกัดกรุงเทพมหานคร รวมถึงหน่วยงานที่เกี่ยวข้องในการพัฒนาและบริหารจัดการโครงการที่อยู่อาศัยสำหรับผู้มีรายได้น้อย ตลอดจนการจัดสรรงบประมาณและแนวทางการพัฒนาโครงการที่เหมาะสมกับบริบทของเมืองมหานคร โดยมุ่งวิเคราะห์ทั้งในเชิงนโยบาย โครงสร้างการบริหาร และความต้องการของผู้อยู่อาศัยจริง เพื่อหาแนวทางการพัฒนาระบบที่อยู่อาศัยที่มีประสิทธิภาพและยั่งยืนงานวิจัยนี้ใช้ระเบียบวิธีวิจัยแบบผสมผสาน (Mixed Methods Research) ประกอบด้วย การเก็บข้อมูลเชิงปริมาณผ่านแบบสอบถามจากกลุ่มตัวอย่างผู้อยู่อาศัยในโครงการที่อยู่อาศัยประเภทต่าง ๆ ในเขตกรุงเทพมหานคร จำนวนทั้งสิ้น 416 ราย โดยใช้การสุ่มตัวอย่างแบบแบ่งชั้น (Stratified Sampling) ครอบคลุม 4 ประเภทโครงการ ได้แก่ โครงการของกรุงเทพมหานคร โครงการบ้านมั่นคงของสถาบันพัฒนาองค์กรชุมชน (องค์การมหาชน) โครงการเอื้ออาทรการเคหะแห่งชาติ และโครงการภาคเอกชนที่ได้รับสิทธิประโยชน์จาก BOI ทั้งนี้ วิเคราะห์ข้อมูลโดยใช้โปรแกรม PSPP เพื่อหาค่าเฉลี่ย ส่วนเบี่ยงเบนมาตรฐาน และการทดสอบความแตกต่างทางสถิติ (ANOVA และ Tukey HSD) นอกจากนี้ยังมีการเก็บข้อมูลเชิงคุณภาพผ่านการสัมภาษณ์เชิงลึกกับผู้บริหารหน่วยงานและผู้แทนหน่วยงานที่เกี่ยวข้องจากภาครัฐ ภาคเอกชน และภาคประชาชน รวม 6 ราย โดยใช้แบบสัมภาษณ์กึ่งโครงสร้าง (Semi-structured Interview) วิเคราะห์ข้อมูลด้วยการตั้งรหัสข้อมูล (Coding) และสังเคราะห์ประเด็นตามกรอบการเปรียบเทียบใน 4 มิติหลัก ได้แก่ นโยบาย, กระบวนการพัฒนา,การบริหารจัดการโครงการ และข้อเสนอแนะเชิงนโยบายผลการศึกษาพบว่า โครงการของภาคเอกชนมีแนวโน้มให้คุณภาพชีวิตที่สูงกว่าโดยเฉพาะด้านกายภาพและสิ่งแวดล้อม ขณะที่โครงการบ้านมั่นคงมีจุดเด่นด้านความมีส่วนร่วมของชุมชนและความสัมพันธ์ทางสังคม ส่วนโครงการของภาครัฐ เช่น การเคหะฯ และโครงการของกรุงเทพมหานคร ประสบกับข้อจำกัดด้านงบประมาณ การบริหารจัดการ และความต่อเนื่องในการพัฒนา งานวิจัยเสนอแนวทางการพัฒนาเชิงระบบที่กรุงเทพมหานครควรพิจารณา ได้แก่ การจัดตั้งหน่วยงานเฉพาะด้านที่อยู่อาศัยในระดับเมือง การพัฒนากำลังคนเชิงเทคนิคโดยเฉพาะด้านการใช้ฐานข้อมูลและเทคโนโลยีดิจิทัล การส่งเสริมกระบวนการวางแผนแบบมีส่วนร่วม (Collaborative Planning) และการสร้างโครงสร้างแพลตฟอร์มแบบเปิด (Open Platform) เพื่อเป็นระบบกลางในการสนับสนุนภาคีภายนอกให้เข้ามามีบทบาทมากขึ้น ข้อเสนอเชิงนโยบายจากการวิจัยมุ่งให้กรุงเทพมหานครทำหน้าที่ในเชิงโครงสร้างและกำกับมากกว่าการดำเนินการโดยลำพัง โดยเปิดพื้นที่ให้หน่วยงานภาคีทั้งจากรัฐ เอกชน และชุมชนเข้ามาร่วมพัฒนาและบริหารจัดการระบบที่อยู่อาศัยร่วมกัน เพื่อตอบสนองต่อความต้องการของประชาชนอย่างยั่งยืนและเหมาะสมกับบริบทของมหานครขนาดใหญ่
DOI: 10.14457/tu.the.2024.1115
title: อำนาจชี้ขาดข้อเรียกร้องแย้งของคณะอนุญาโตตุลาการทางการลงทุนระหว่างประเทศ: การตีความและปรับใช้ข้อ 46 แห่งอนุสัญญาว่าด้วยการระงับข้อพิพาททางการลงทุนระหว่างรัฐกับคนชาติของรัฐอื่น ค.ศ. 1965

description: ข้อเรียกร้องแย้งเป็นหนึ่งในหนทางการใช้สิทธิเรียกร้องของผู้ถูกร้องหรือรัฐผู้รับการลงทุนในข้อพิพาททางการลงทุนระหว่างประเทศ เพื่อเรียกร้องค่าเสียหายหรือหักกลบลบหนี้กับข้อเรียกร้องของผู้ร้องหรือนักลงทุน โดยอำนาจชี้ขาดข้อเรียกร้องแย้งของคณะอนุญาโตตุลาการทางการลงทุนระหว่างประเทศนั้นถูกรับรองไว้อย่างชัดเจนในข้อ 46 แห่งอนุสัญญาว่าด้วยการระงับข้อพิพาททางการลงทุนระหว่างรัฐกับคนชาติของรัฐอื่น ค.ศ. 1965 (Convention on the Settlement of Investment Disputes between States and Nationals of Other States of 1965 หรือ ICSID Convention) ซึ่งกำหนดให้ 1) ข้อเรียกร้องแย้งต้องอยู่ภายในขอบเขตความยินยอมของคู่พิพาทซึ่งตกลงกำหนดข้อพิพาทที่คณะอนุญาโตตุลาการมีอำนาจชี้ขาด และ 2) ข้อเรียกร้องแย้งต้องมีความเกี่ยวข้องโดยตรงกับสาระสำคัญของข้อพิพาท จากการศึกษาพบว่า 1) ในส่วนเงื่อนไขความยินยอมของคู่พิพาท หากคู่พิพาทกำหนดความยินยอมให้คณะอนุญาโตตุลาการมีอำนาจชี้ขาดครอบคลุมประเด็นพิพาทตามข้อเรียกร้องแย้งอย่างชัดแจ้งหรือครอบคลุมข้อพิพาทซึ่งเกี่ยวกับการลงทุน ย่อมทำให้ข้อเรียกร้องแย้งอยู่ภายในขอบความยินยอมของคู่พิพาท ในทางกลับกัน หากความยินยอมของคู่พิพาทจำกัดให้คณะอนุญาโตตุลาการมีอำนาจชี้ขาดเพียงข้อพิพาทตามพันธกรณีในสนธิสัญญาการลงทุนหรือข้อเรียกร้องของนักลงทุนเท่านั้น ย่อมทำให้ข้อเรียกร้องแย้งไม่อยู่ภายในความยินยอมของคู่พิพาท และ 2) ในส่วนเงื่อนไขความเกี่ยวข้องโดยตรงกับสาระสำคัญของข้อพิพาท หากข้อเรียกร้องแย้งมีความเชื่อมโยงทางข้อเท็จจริงและทางกฎหมายกับข้อเรียกร้อง ย่อมมีแนวโน้มทำให้คณะอนุญาโตตุลาการเห็นว่าข้อเรียกร้องแย้งมีความเกี่ยวข้องโดยตรงกับสาระสำคัญของข้อพิพาท อย่างไรก็ดี ทั้งเงื่อนไขความยินยอมของคู่พิพาทและเงื่อนไขความเกี่ยวข้องโดยตรงกับสาระสำคัญของข้อพิพาทกลับเป็นอุปสรรคสำคัญที่จำกัดมิให้คณะอนุญาโตตุลาการทางการลงทุนระหว่างประเทศมีอำนาจชี้ขาดข้อเรียกร้องแย้งดังนั้น วิทยานิพนธ์ฉบับนี้จึงได้เสนอแนะแนวทางในการร่างหรือแก้ไขสนธิสัญญาการลงทุน แนวทางการกำหนดความยินยอมของคู่พิพาทให้ชัดเจนในเอกสารฉบับอื่น แนวทางการยอมรับความยินยอมของคู่พิพาทที่ไม่ปรากฏชัดเจน แนวทางการยื่นข้อเรียกร้องแย้งที่เหมาะสม แนวทางการค้นหาความเกี่ยวข้องโดยตรงกับสาระสำคัญของข้อพิพาทผ่านสาระของข้อเรียกร้อง และความเป็นไปได้ในการยื่นข้อเรียกร้องแย้งของประเทศไทยในข้อพิพาททางการลงทุนระหว่างประเทศ
DOI: 10.14457/tu.the.2024.1116
title: แนวทางด้านกฎหมายในการบำบัดฟื้นฟูผู้ติดยาเสพติดในประเทศไทย

description: รายงานการศึกษาวิจัยเชิงคุณภาพ เรื่อง “แนวทางด้านกฎหมายในการบำบัดฟื้นฟูผู้ติดยาเสพติดในประเทศไทย” ได้สนับสนุนให้มีนโยบายการยกเลิกความผิดอาญากรณีผู้เสพหรือครอบครองยาเสพติดเพื่อเสพเป็นส่วนตัวไม่เกินปริมาณที่กฎหมายกำหนดเป็นเป้าหมายสุดท้ายและนำการบำบัดรักษารวมทั้งมาตรการอื่นที่มิใช่โทษทางอาญามาใช้บังคับกับกลุ่มผู้เสพ อย่างไรก็ดีในช่วงการเปลี่ยนผ่านของสังคมในมุมมองต่อผู้เสพ กฎหมายยังคงกำหนดให้การเสพหรือครอบครอง ยาเสพติดเพื่อเสพเป็นส่วนตัวยังคงเป็นความผิดอาญา ผู้วิจัยได้ศึกษาประเด็นปัญหาข้อกฎหมายเกี่ยวกับการลดทอนความเป็นอาชญากรรมในทางข้อเท็จจริงภายใต้ประมวลกฎหมายยาเสพติดมาตรา 114 และกฎหมายอื่น ๆ ที่เกี่ยวข้องควบคู่กับการศึกษาระบบและรูปแบบการบำบัดฟื้นฟูผู้ติดยาเสพติดที่มีความเหมาะสมกับบริบทของประเทศไทย รวมทั้งได้สัมภาษณ์เชิงลึกผู้เชี่ยวชาญด้านยาเสพติดและผู้เสพ ผลการศึกษาวิจัยพบว่า การดำเนินการต่อผู้เสพตามหลักความเหมาะสมของแต่ละบุคคลบนพื้นฐานของหลักสิทธิมนุษยชน โดยมีการบูรณาการความร่วมมือจากผู้มีส่วนเกี่ยวข้อง ได้แก่ เจ้าหน้าที่ในระบบกระบวนการยุติธรรมทางอาญา เจ้าหน้าที่ด้านสาธารณสุข ตลอดจนภาคสังคมและชุมชนส่งผลต่อความสำเร็จของการลดทอนความเป็นอาชญากรรมตามประมวลกฎหมายยาเสพติด กล่าวคือการหันเหตัวผู้เสพหรือผู้ติดยาเสพติดไปบำบัดรักษาตั้งแต่จุดเริ่มต้นของกระบวนการยุติธรรมทางอาญาโดยมีการนำข้อเท็จจริงเกี่ยวกับผู้กระทำผิดแต่ละคนมาพิจารณาประกอบ และใช้โทษทางอาญาเป็นวิถีทางสุดท้ายจะส่งผลให้การบำบัดฟื้นฟูผู้ติดยาเสพติดมีประสิทธิภาพและประสิทธิผลมากยิ่งขึ้น ดังนั้นรายงานการศึกษาวิจัยฉบับนี้จึงได้เสนอแนะให้มีการแก้ไขเพิ่มเติมบทบัญญัติกฎหมายที่เกี่ยวข้องในประเด็นดังต่อไปนี้ (1) กำหนดประเภทและปริมาณยาเสพติดกรณีครอบครองเพื่อเสพที่มีความเหมาะสมไม่ก่อให้เกิดอันตรายแก่ตัวผู้เสพเองและผู้อื่นรวมทั้งกำหนดพฤติการณ์และลักษณะส่วนตัวของผู้กระทำผิดที่แสดงว่าเป็นผู้เสพเพื่อใช้เป็นเกณฑ์มาตรฐานกลางสำหรับเจ้าพนักงานผู้ปฏิบัติ (2) หันเหผู้กระทำความผิดฐานอื่นสืบเนื่องจากยาเสพติดที่มิใช่ความผิดร้ายแรงสามารถเข้ารับการบำบัดฟื้นฟูสมรรถภาพผู้ติดยาเสพติดโดยสมัครใจในชั้นก่อนฟ้อง ในกรณีที่ผู้ต้องหาและผู้เสียหายสามารถตกลงไกล่เกลี่ยข้อพิพาททางอาญาได้ตามพระราชบัญญัติการไกล่เกลี่ยข้อพิพาท พ.ศ. 2562 หรือพนักงานอัยการมีคำสั่งชะลอฟ้องในคดีที่รัฐเป็นผู้เสียหาย (3) กำหนดให้สหวิชาชีพเข้ามามีส่วนร่วมในกระบวนการคัดเลือกผู้มีพฤติการณ์อันควรสงสัยว่าเสพยาเสพติดไปเข้ารับการบำบัดฟื้นฟู (4) เพิ่มเติมมาตรการทางกฎหมายในการกำกับดูแลผู้ติดเสพติดภายหลังกระบวนการบำบัดฟื้นฟู และ (5) กำหนดนิยามความหมายของมาตรการลดอันตรายจากยาเสพติดให้ชัดเจนและมีความครอบคลุม รวมทั้งจัดตั้งศูนย์ลดอันตรายจากยาเสพติดขึ้นในชุมชนเพื่อลดผลกระทบเชิงลบที่อาจเกิดจากการใช้ยาเสพติดทั้งต่อตัวผู้เสพและสังคม อันจะนำไป สู่การสร้างสังคมที่ปลอดภัยจากปัญหายาเสพติด
DOI: 10.14457/tu.the.2024.1117
title: การบูรณาการเทคโนโลยีเพื่อการจัดการการท่องเที่ยวให้มีคาร์บอนต่ำ: กรณีศึกษาการท่องเที่ยวในฟาร์มสเตย์

description: การวิจัยนี้มีวัตถุประสงค์เพื่อศึกษาและพัฒนาแนวทางการบูรณาการเทคโนโลยีเพื่อการจัดการการท่องเที่ยวคาร์บอนต่ำ กรณีศึกษาในฟาร์มสเตย์ โดยมุ่งเน้นการลดผลกระทบต่อสิ่งแวดล้อมและสร้างประสบการณ์ที่ยั่งยืนให้กับนักท่องเที่ยว การวิจัยประกอบด้วยการวิเคราะห์ข้อมูลคาร์บอนฟุตพริ้นท์จากกิจกรรมท่องเที่ยวฟาร์มสเตย์ การสำรวจเทคโนโลยีต่าง ๆ ที่ใช้ในฟาร์มสเตย์ เช่น ระบบพลังงานแสงอาทิตย์ ระบบการจัดการน้ำ และการบริหารจัดการข้อมูลการเดินทางของแผนการท่องเที่ยว นอกจากนี้ยังศึกษาความเหมาะสมของการนำเทคโนโลยีเข้ามาใช้เพื่อเพิ่มประสิทธิภาพการใช้ทรัพยากรให้คุ้มค่าและลดการปล่อยก๊าซเรือนกระจกการวิจัยนี้ใช้วิธีการการเก็บข้อมูลเชิงคุณภาพจากการสัมภาษณ์เจ้าของฟาร์มสเตย์ ผู้กำหนดนโยบาย ชุมชนท้องถิ่นและผู้ประกอบการรายย่อยในพื้นที่ รวมถึงการสำรวจความคิดเห็นของนักท่องเที่ยวเกี่ยวกับการใช้เทคโนโลยีในกิจกรรมการท่องเที่ยว เพื่อรวบรวมข้อมูลเชิงลึกเกี่ยวกับปัจจัยที่ส่งผลต่อการยอมรับและการใช้งานเทคโนโลยีต่าง ๆ พร้อมทั้งประเมินผลการลดการปล่อยคาร์บอนจากการใช้งานเทคโนโลยีผลการวิจัยพบว่า การบูรณาการเทคโนโลยีสามารถลดการปล่อยก๊าซเรือนกระจกในฟาร์มสเตย์ได้อย่างมีประสิทธิภาพ พร้อมช่วยเพิ่มประสิทธิภาพในการจัดการการท่องเที่ยวฟาร์มสเตย์ได้อย่างยั่งยืน และส่งเสริมภาพลักษณ์ของฟาร์มสเตย์ให้เป็นธุรกิจที่เป็นมิตรต่อสิ่งแวดล้อม ตอบสนองความต้องการของนักท่องเที่ยวที่ให้ความสำคัญกับการอนุรักษ์สิ่งแวดล้อมทั้งนี้แนวทางการวิจัยนี้สามารถนำไปใช้ในการวางแผนเชิงนโยบายสำหรับการพัฒนาการท่องเที่ยวคาร์บอนต่ำในระดับท้องถิ่นและระดับประเทศต่อไป รวมถึงสามารถนำไปวางแผนกลยุทธ์และนโยบายที่เกี่ยวข้องกับการจัดการฟาร์มสเตย์ที่ยั่งยืนในอนาคต
DOI: 10.15468/dl.24szj7
title: Occurrence Download

description: A dataset containing 86133 species occurrences available in GBIF matching the query:
{
 "TaxonKey" : [
 "is Limax maximus"
 ]
}

 The dataset includes 86133 records from 628 constituent datasets; see https://api.gbif.org/v1/occurrence/download/0001661-251025141854904/datasets/export for details.
 
Data from some individual datasets included in this download may be licensed under less restrictive terms.